Bello Sisqo

Bello Abubakar Sheriff, (Haihuwa: A ranar 1 ga watan  Nuwamba, shekara ta 1998, wanda aka fi sani a masana'antar nishaɗi da suna Bello Sisqo, mawaƙin Jamus ne dan asalin Najeriya, mawaƙi ne, mai rawa ne, marubucin waƙa ne, kuma darektan kiɗa.

Dan asalin karamar hukumar Bama  dake a garin maiduguri, Najeriya. wanda ya girma a hanin kakarsa daga bisani ya koma gurin mahaifansa dake Miduguri.  

 Rayuwa 
Bello ya kasan ce maraya, an haife shi a ƙaramar hukumar Bama a jihar Borno. Mahaifin sa Abubakar Shariff da Hajiya Aisha Mahaifiyarsa, sun Rasu tun yana karamin yaro, hakan yasa  Bello ya taso a jihar Kano tare da kakarsa yana da shekara 4, amma ya koma gurin mahaifinsa yayin da kakarsa ta Rasu, inda ya halarci makarantun gargajiya da na islamiyya kafin ya shiga harkar nishaɗi a garin maiduguri.
Tun yana ƙarami, Bello dan rawa ne ya fara koyar da rawa a Sinimar Farida da ke Rijiyar Lemo a Kano, yayin da Abokan sa na makaranta suke gayyatar sa don ya nishaɗantar da Jama'a lokacin yana dan shekara 9, Daga baya ya zama me horar da rawa a Kannywood inda ya koyar da galiban jarumai irin su fina-finan Ali Nuhu da Adam A Zango. Daga bisani ya cigaba da haɓɓaka fasahar waƙar sa. Wanda a halin da yake ciki yakasan ce shahararren me Nishaɗantarwa ne da horar da waka da raye-raye.

Waka
Daga baya ya haɗu da wani shahararren mawaƙin Najeriya wanda ake kira da suna Chizo Germany, mai tasiri a shafukan sada zumunta a shekarar 2015 wanda shi ma ɗan Arewacin Najeriya ne. Sun haɗa kai don yin waka mai suna “Fada Da Gaskiya”. Wakar ce ta haskaka shi har ta kai ga hasashe. Da taimakon Chizo Germany, Bello ya sami zuwa Jamus inda ya ci gaba da harkokin nishaɗantarwa.

Ya samu aikin horar da raye-raye inda ya horar da matakan raye-rayen gargajiya na Hausa da sauran al’adun Afirka.
Ya yi wakoki tare da Ice Prince, Jaywillz, Singah, Dijah, Zinolisky, da sauran manyan mawaƙan Najeriya. Ya kuma yi wakoki tare da mawakan Turai irinsu Gambiya, Jizzle da Chiara Damico. A Afirka ya yi waka tare da Macvoice daga Tanzaniya. Ya kuma yi Waƙoƙi da dama da mawakan Arewacin Najeriya kamar Adam Zango, Hamisu Breaker, Ado Gwanja, Ali Jita, Umar M Sharif, DJ Ab, Deezell, Sojaboy, Auta Mg Boy, Chizo 1 Germany, Classiq da Ahmad Shanawa.

 Darajojihttps://guardian.ng/saturday-magazine/bello-sisqos-afrobeats-hits-find-resonance-in-germanys-music-scene/ 

 Kyautar Gwarzon Mawaƙa a Arewacin Najeriya
 Kyautar Bidiyo da Kiɗa na shekarar 2021
 Mafi kyawun Kyautar Mawaƙi na EU

 Manazarta 

Category:Mawaƙan Nijeriya
Category:Hausawa
Category:Ƴan Najeriya
Category:Rayayyun mutane
Category:Haihuwan 1998
Category:Mutane daga Jihar Borno
Category:Mawaƙa